钦定古今图书集成/理学汇编/学行典/第250卷 > 洪钺
## 钦定古今图书集成/理学汇编/学行典/第250卷 > 洪钺

按《扬州府志》：“洪钺，字廷武，如皋人。幼聘范存静女，范
女得痿疾，卧床笫不起，恃嫂为之盥栉。存静欲辞钺
婚，钺坚不从，曰：‘女虽废，吾妇也，弃将谁归？固请娶之。
两家居相近，其嫂每晨至，为姑妆而后去，两家习而
安之。逾年生子𤩽。甫三日，范氏疾忽愈，步履无恙。后
连举五子’。”